stanford-oval/wikipedia huggingface dataset:
Dardanos (asklepiadi)

| Dardanos> Δάρδανος.Henkilötiedot |
| --- | --- |
Ammatti:  lääkäri
Vanhemmat:  Sostratos I
Lapset:  Krisamis I
Muut tiedot
Aktiivisena:  1000-luku eaa. tai myyttinen
Dardanos (m.kreik. Δάρδανος, lat. Dardanus) oli antiikin kreikkalainen lääkäri, joka kuului asklepiadien sukuun. Hän oli Sostratos I:n poika ja Krisamis I:n isä, ja Johannes Tzetzeen mukaan neljättä sukupolvea Asklepioksesta laskettuna. Jos hän oli historiallinen henkilö, hän ajoittuisi noin 1000-luvulle eaa.
Dardanos (mytologia)

Dardanos (m.kreik. Δάρδανος, lat. Dardanus) oli kreikkalaisessa mytologiassa Zeuksen ja Elektran, Atlaksen tyttären, poika. Häntä pidetään myyttisenä dardaanien, troijalaisten ja Aineiaan kautta myös roomalaisten esi-isänä. Hän oli alun perin kotoisin Arkadiasta, missä hän sai ensimmäisen vaimonsa, Khrysen, kanssa Deimaan ja Idaioksen.
Dardanos oli Deukalionin ja Ogygoksen lisäksi yksi sankareista, joka selvisi Deukalionin vedenpaisumuksesta. Siitä selvinneet ihmiset, jotka asuivat nyt saariksi muuttuneilla vuorilla, jakaantuivat kahteen ryhmään: toinen jäi niille sijoilleen, kun taas toinen purjehti Samothrakelle mukanaan veljekset Iasion ja Dardanos. Täällä veljeksistä vanhempi Iasion iski silmänsä Demeteriin ja makasi tämän kanssa, josta rangaistuksen hänen isänsä Zeus tappoi hänet salamallaan. Lisäksi maaperä oli hyvin köyhää, jolloin ruoan ja veden puutteessa loput päättivät syvästi suruissaan jatkaa matkaansa Troaan Aasian puolelle. Siellä kuningas Teukros otti heidät vieraanvaraisesti vastaan, jolta Dardanos sai maata Ida-vuoren juurelta, johon hän perusti Dardanoksen eli Dardanian kaupungin. Lisäksi Dardanos sai vaimoksi Teukroksen tyttären Batieian hänen ensimmäisen vaimonsa kuoltua, ja he saivat lapset Zakynthos, Erikhthonios ja Ilos.
Cole Caufield

| Cole Caufield |
| --- | --- |

Henkilötiedot
Syntynyt: 2. tammikuuta 2001 (ikä 23) Stevens Point, WI, Yhdysvallat
Kansalaisuus:   Yhdysvallat  Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  170 cm
Paino:  75 kg
Seura
Seura:  Montreal Canadiens
Sarja:  NHL
Pelinumero:  13
Pelaajaura
Pääsarjaura:  2021–
Aik. seurat:  Laval Rocket (AHL)
NHL-varaus:  15. varaus, 2019 Montreal Canadiens
Cole Caufield (s. 2. tammikuuta 2001 Stevens Point, Wisconsin, Yhdysvallat) on yhdysvaltalais-kanadalainen jääkiekkoilija, joka pelaa NHL-seura Montreal Canadiensin organisaatiossa. Canadiens varasi Caufieldin ensimmäisellä kierroksella 15. pelaajana NHL:n varaustilaisuudessa 2019. Hän on pelipaikaltaan oikea laitahyökkääjä. Caufield laukoo oikealta.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Kanada 2021 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Venäjä 2018 | jääkiekko |  |
|  Pronssia | Ruotsi 2019 | jääkiekko |  |
Caufield pelasi alle 20-vuotiaiden MM-kilpailuissa vuosina 2020 ja 2021, joista jälkimmäinen turnaus päättyi maailmanmestaruuteen. Vuoden 2020 turnauksessa hänet valittiin Tšekkiä vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi. Vuoden 2021 turnauksessa Caufield toimi joukkueen varakapteenina. Puolivälieräottelussa Slovakiaa vastaan hän teki Yhdysvaltain 5–2-voittoon päättyneen ottelun voittomaalin, joka ratkaisi joukkueelle välieräpaikan.
Caufield pelasi myös alle 18-vuotiaiden MM-kilpailuissa vuosina 2018 ja 2019, joista ensimmäinen turnaus päättyi hopeaan ja jälkimmäinen pronssiin. Vuoden 2019 turnauksessa hän toimi Yhdysvaltain varakapteenina. Caufield voitti tehoilla 14+4=18 koko turnauksen maalipörssin ja hän sijoittui pistepörssissä toiseksi edellään vain joukkuetoveri Jack Hughes. Caufield sivusi alle 18-vuotiaiden MM-kilpailujen kaikkien aikojen yhden turnauksen maaliennätystä, joka oli Venäjän Aleksandr Ovetškinin hallussa vuodelta 2002. Turnauksen avausottelussa Ruotsia vastaan hän onnistui tekemään kypärätempun Yhdysvaltain voitettua ottelun lukemin 1–6. Caufieldin kolmas osuma syntyi ylivoimalla. Hänet valittiin joukkueensa ottelun parhaaksi pelaajaksi. Seuraavassa ottelussa Slovakiaa vastaan Caufield teki peräti neljä maalia ja kaikkiaan kuusi tehopistettä, kun Yhdysvallat voitti ottelun murskalukemin 5–12. Hänen maaleistaan kaksi syntyi ylivoimalla. Caufield palkittiin koko turnauksen arvokkaimpana pelaajana ja parhaana hyökkääjänä sekä valittiin tähdistökentälliseen. Valmennus valitsi hänet Yhdysvaltain turnauksen yhdeksi kolmesta parhaasta pelaajasta. Caufield valittiin myös Venäjää vastaan pelatun välieräottelun päätteeksi joukkueensa ottelun parhaaksi pelaajaksi.
Caufield pelasi myös World U-17 Hockey Challengessa vuonna 2017, jolloin hän toimi Yhdysvaltain varakapteenina ja voitti kultaa. Caufield voitti tehoilla 8+5=13 koko turnauksen maalipörssin ja hän sijoittui pistepörssissä toiseksi edellään vain joukkuetoveri Jack Hughes. Caufield valittiin turnauksen tähdistökentälliseen.
Pelityyli

Jatkoaika.com -verkkolehden toimittaja Miika Arposen mukaan Caufield on varustettu kovalla työmoraalilla ja pelaa varmasti tilanteet loppuun. Arposen mukaan hänen jalkansa liikkuu riittävän nopeasti päästäkseen maalipaikoille, mistä Caufieldin usein löytää. Arposen mukaan Caufieldin pieni koko on tekijä, joka esti häntä nousemasta aivan varaustilaisuuden kärkipaikoille. Arposen mukaan Caufieldin laukauksesta voi kuitenkin puhua samassa lauseessa Patrik Laineen tai Aleksandr Ovetškinin kanssa ja hän lukee hyökkäyspäässä peliä aivan erinomaisesti. Arposen mukaan Caufield kuitenkin käyttää pelinlukutaitoaan pääasiassa vain maalintekoon. Hän osaa myös syöttää, mutta Arposen mukaan Caufieldia ei kuitenkaan voi luonnehtia pienimmässäkään määrin pelinrakentajaksi. Arposen mukaan ajoittain näyttää, että Caufield ei edes halua pysyä kiekossa. Hän mieluummin antaa ketjukavereidensa pitää kiekkoa ja rakentaa peliä sekä hakeutuu itse optimaaliseen maalintekopaikkaan.
Caufield luonnehti itseään hänet varanneen Montreal Canadiensin kotisivuilla kesäkuussa 2019:
»Olen kaveri, joka pelaa kuin Alex DeBrincat. Tuon mukanani hyökkäysuhkaa ja laukaus on luultavasti paras osa peliäni. Teen myös paljon muita asioita maalinteon lisäksi. Olen todella kilpailuhenkinen. Vihaan häviämistä ja teen mitä tahansa voiton eteen.»
Muuta

Caufieldin isoveli Brock pelaa hyökkääjänä Colen joukkuetoverina Wisconsinin yliopistojoukkueessa. Veljesten hyökkääjänä pelannut kanadalainen isä Paul Caufield pelasi omalla urallaan ammattilaisena kauden 1992–1993 CHL:ssä, CoHL:ssä ja ECHL:ssä. Hän on myöhemmin toiminut juniorivalmentajana Wisconsinissa. Paulin isä ja veljesten isoisä pelasi hyökkääjänä EHL:ssä ja USHL-senioriliigassa.
Christania Williams

| Mitalit> Maa:   Jamaika.Naisten yleisurheilu. Olympialaiset  | Mitalit> Maa:   Jamaika.Naisten yleisurheilu. Olympialaiset  | Mitalit> Maa:   Jamaika.Naisten yleisurheilu. Olympialaiset  | Maa:   Jamaika> Naisten yleisurheilu. |
| --- | --- | --- | --- |
|  Hopeaa | Rio 2016 | 4 × 100 m |  |
| MM-kilpailut  | MM-kilpailut  | MM-kilpailut  |  |
|  Pronssia | Lontoo 2017 | 4 × 100 m |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Gold Coast 2018 | 100 m |  |
|  Hopeaa | Gold Coast 2018 | 4 × 100 m |  |
Christania Williams (s. 17. lokakuuta 1994) on jamaikalainen pikajuoksija, joka kilpailee pääasiassa 100 metrin juoksussa. Hän on 165 cm pitkä ja painaa 63 kg.
Rion olympialaisissa 2016 Williams saavutti olympiahopeaa 4 × 100 metrin viestijuoksussa juosten loppukilpailussa joukkueensa ensimmäisen osuuden. 100 metrillä hän pääsi loppukilpailuun sijoittuen siinä kahdeksanneksi. Välierissä hän juoksi ennätyksensä 10,96. Lontoon MM-kilpailuissa 2017 hän juoksi pikaviestin alkuerissä. Loppukilpailussa Jamaika sai toisella kokoonpanolla pronssia. Gold Coastin Kansainyhteisön kisoissa 2018 hän saavutti hopeaa 100 metrillä ja 4 × 100 metrin viestissä.
Alle 18-vuotiaiden MM-kilpailussa 2011 Lillessä Williams voitti kultaa ruotsalaisviestissä ja sijoittui kolmanneksi 100 metrillä.
Henkilökohtaiset ennätykset

Lähde: IAAF
100 metrin juoksu: 10,96 (Rio de Janeiro 2016)
Kansanäänestys Mississippin lipusta 2020

Mississippissä järjestettiin kansanäänestys osavaltion virallisesta lipusta 3. marraskuuta 2020, jolloin järjestettiin myös yleisvaalit liittovaltion tasolla. Äänestystuloksen myötä Yhdysvaltain viimeinen osavaltio poisti lipustaan Konfederaation tunnukset.
Taustaa

Mississippin lippua yritettiin vaihtaa jo vuonna 2001, mutta tuolloin enemmistö äänesti vanhan lipun pitämisen puolesta. Vuoden 2020 Black Lives Matter -mielenosoitukset nostivat lipun vaihtamisen jälleen ajankohtaiseksi.
Kesäkuun 2020 lopussa osavaltio sääti lain, jonka nojalla lipun vaihtoprosessi aloitettiin. Uudelle lipulle asetettiin kaksi reunaehtoa: lipussa ei saanut olla Konferedaatioon viittavaa symboliikkaa ja siinä tuli olla Yhdysvaltain virallinen motto In God We Trust.
Uuden lipun suunnittelusta vastaava komitea kokoontui ensimmäisen kerran 22. heinäkuuta. Komitean puheenjohtajaksi valittiin tuomari Reuben Anderson.
Tulokset

| Vaihtoehto | Äänet | Osuus (%) |
| --- | --- | --- |
| Kyllä | 943 918 | 72,98 |
| Ei | 349 522 | 27,02 |
Hylättyjä tai tyhjiä ääniä: 30 609
Ääniä yhteensä: 1 324 049
Lähde:
Galleria

Osavaltion lippu vuoteen 2020 asti
Kansanäänestyksen tuloksena valittu uusi lippu
Danielle Campbell

| Danielle Campbell |
| --- | --- |
 Danielle Campbell PaleyFestissä 2014.
Henkilötiedot
Syntynyt: 30. tammikuuta 1995 (ikä 29) Hinsdale, Illinois, Yhdysvallat
Aiheesta muualla
IMDb
Danielle Campbell (s. 30. tammikuuta 1995 Hinsdale, Illinois, Yhdysvallat) on yhdysvaltalainen televisio- ja elokuvanäyttelijä. Hänet tunnetaan rooleistaan Jessica Olsonina Disney Channelin elokuvassa StarStruck sekä Davina-noitana televisiosarjassa Vampyyrien sukua.
Campbell on kotoisin Hinsdalesta, Illinoisista. Hänen vanhempansa ovat Georganne ja John Campbell, ja hänellä on yksi nuorempi veli. Campbell löydettiin näyttelijäksi hiussalongista Chicagossa kun hän oli 10-vuotias.
Campbellin debyytti näyttelijänä oli televisiosarjassa Pako vuonna 2006, jossa hän esiintyi viiden jakson mittaisessa roolissa. Hän oli mukana myös Build-A-Bear Workshopin mainoksessa. Campbell esiintyi ensimmäisen kerran valkokankaalla vuonna 2008 elokuvassa The Poker House. Seuraavaksi hän sai ison roolin Disneyn elokuvasta StarStruck, sekä vierailevan roolin sarjasta Zeke and Luther. Vuodesta 2013 lähtien Campbell näytteli Davina-nimistä noitaa Vampyyripäiväkirjojen spin-off-sarjassa Vampyyrien sukua (The Originals). Hän oli mukana sarjassa kolmen tuotantokauden ajan vuoteen 2016 asti.
Filmografia

| Vuosi | Elokuva | Rooli |
| --- | --- | --- |
| 2008 | The Poker House | Darla |
| 2011 | Prom | Simone Daniels |
| 2012 | Madea's Witness Protection | Cindy Needleman |
| Vuosi | Nimi | Rooli | Huomioita |
| --- | --- | --- | --- |
| 2006–07 | Pako | Gracey Hollander | 5 jaksoa |
| 2010 | Zeke and Luther | Dani | Jakso: "Double Crush" |
| 2010 | StarStruck | Jessica Olson | Disney Channel Original Movie |
| 2012 | Drop Dead Diva | Carla Middlen | Jakso: "Family Matters" |
| 2013–2016 | Vampyyrien sukua | Davina Claire | 65 jaksoa |
| 2017 | Runaways | Eiffel | 4 jaksoa |
Aiheesta muualla

Danielle Campbell Internet Movie Databasessa. (englanniksi)
Karoline Smidt Nielsen

Karoline Smidt Nielsen
Karoline Smidt Nielsen (s. 12. toukokuuta 1994) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa heinäkuun 2013 loppuun mennessä viisi maaottelua. Hän pelasi vuoden 2013 EM-kisoissa yhden ottelun. Ensimmäisen maaottelunsa hän pelasi joulukuussa 2012.
Nielsen on edustanut seuratasolla Fortuna Hjørringia vuodesta 2012.
Karoline Smidt Nielsenin äiti Lone Smidt Nielsen oli myös maajoukkuejalkapalloilija.
Christabel Pankhurst

| Christabel Harriette Pankhurst |
| --- | --- |
 Christabel Pankhurst 1912
Henkilötiedot
Syntynyt: 22. syyskuuta 1880 Manchester, Britannia
Kuollut: 13. helmikuuta 1958(ikä 77) Los Angeles, Yhdysvallat)
Ammatti:  asianajaja Poliitinen aktivisti,  suffragetti
Arvonimi: DBE
Vanhemmat:  Richard Pankhurst  Emmeline Pankhurst
Sukulaiset:  Sylvia Pankhurst (sisar)
Muut tiedot
Merkittävät teokset: Women’s Social and Political Union
Christabel Harriette Pankhurst (22. syyskuuta 1880 Manchester, Britannia – 13. helmikuuta 1958 Los Angeles, Yhdysvallat) oli englantilainen suffragetti, joka vuonna 1936 sai brittiläisen imperiumin ritarikunnan ritarikomentajan arvon.
Christabel Pankhurst oli asianajaja Richard Pankhurstin ja suffragetti Emmeline Pankhurstin tytär. Yhdessä äitinsä ja muutaman muun naisasialiikkeen jäsenen kanssa hän vuonna 1903 perusti Women’s Social and Political Unionin (WSPU), naisten sosiaalisen ja poliittisen liiton. Pankhurst tuli kuuluisaksi lukuisista pidätyksistään. Ensimmäisen kerran hänet pidätettiin vuonna 1905 sen jälkeen, kun hän oli häirinnyt liberaalipuolueen kokousta vaatimalla huutaen naisten äänioikeutta. Pankhurst pidätettiin ja tuomittiin sakkoihin. Koska hän kieltäytyi maksamasta, hänet vangittiin.
Vuotta myöhemmin Pankhurst valmistui oikeustieteellisestä tiedekunnasta Manchesterin yliopistosta. Naisena hän ei kuitenkaan saanut harjoittaa asianajajan ammattia. Hän  muutti Lontooseen työskennelläkseen WSPU:n sihteerinä. Toisen kerran hänet pidätettiin häiriköinnistä vuonna 1907 parlamenttitalon edustalla, ja kolmannen kerran hänet pidätettiin kaksi vuotta myöhemmin Lontoon Bow Streetillä. Vuosina 1912–1913 Pankhurst asui Ranskan Pariisissa välttääkseen Englannissa voimaan astuneen niin kutsutun kissa ja hiiri -säädöksen, jonka mukaan syömälakkoon ruvenneita vankeja oli lupa pakkosyöttää. Säädöksen oli tarkoitus olla vastaisku suffrageteille, jotka vankilassa ollessaan usein harjoittivat syömälakkoa ja jotka siten oli pakko vapauttaa. Ensimmäisen maailmansodan puhjettua Pankhurst joutui palaamaan takaisin kotimaahansa, missä hänet jälleen kerran pidätettiin ja tuomittiin kolmeksi vuodeksi vankeuteen. Hän kärsi tuomiostaan vain 30 päivää, sillä huolimatta uudesta säädöksestä hänet vapautettiin syömälakkonsa takia.
Ensimmäisen maailmansodan jälkeen yli 30-vuotiaat naiset  saivat äänioikeuden(miehille ikäraja oli 25). Pankhurst toimi vuoden 1918 vaalien Naisten puolueen ehdokkaana. Hän hävisi 775 äänellä Työväenpuolueen ehdokkaalle John Davisonille. Pian Pankhurst muutti Yhdysvaltoihin, missä hän alkoi toimia evankelistana.
Vuonna 1936 hän sai brittiläisen imperiumin ritarikunnan ritarikomentajan arvon ja oikeuden käyttää arvonimeä dame.
Pankhurst kuoli Kalifornian Los Angelesissa 77-vuotiaana vuonna 1958, ja hänet haudattiin Santa Monicaan.
Hänen sisarensa oli aktivisti Sylvia Pankhurst.
Aiheesta muualla

Wikimedia Commonsissa on kuvia tai muita tiedostoja aiheesta .
Christabel Pankhurst Spartacus Educational (englanniksi)
Karoline von Günderrode

Karoline von Günderrode
Karoline Friederike Louise Maximiliane von Günderrode (11. helmikuuta 1780 – 26. heinäkuuta 1806) oli saksalainen romantiikan ajan runoilija. Hän syntyi Karlsruhessa ja teki 26-vuotiaana itsemurhan Winkel am Rheinissä.
Christchurchin maanjäristys 2011

| Christchurchin maanjäristys 2011 |
| --- | --- |
 Asuinrakennus Peacock Streetillä
Päivämäärä:  22. helmikuuta 2011
Magnitudi:  6,2 (Mw)
Syvyys:  5 km
Episentrumin sijainti:  43.58°S, 172.68°E
Maat, joihin vaikutukset ulottuivat:   Uusi-Seelanti
Henkilövahingot:  185 kuollutta 1 500–2 000 loukkaantunut, joista 164 vakavasti 
Maanjäristyksen episentrumi
Christchurchin maanjäristys 2011 oli magnitudin (Mw) 6,2 maanjäristys, joka tapahtui Uuden-Seelannin Eteläsaarella 22. helmikuuta 2011 kello 12:51 paikallista aikaa (UTC+13). Sen keskus oli noin 5 kilometriä Canterburyn hallintoalueen pääkaupungista Christchurchista. Maanjäristys seurasi noin puoli vuotta aikaisemmin tapahtunutta syyskuun 2010 järistystä. Tuolloin kukaan ei kuollut, mutta järistys aiheutti mittavia tuhoja. Helmikuun maanjäristystä pidettiin syyskuun tapahtuman jälkijäristyksenä, mutta se aiheutti myös tuhansia omia jälkijäristyksiään seuraavan vuoden aikana ja myöhemminkin. Kesäkuussa 2011 koettiin 5.6 ja 6.3 magnitudin jälkijäristykset, joulukuussa 2011 toinen sarja tuhoisia järistyksiä, ja vielä helmikuussa 2016 Godley Headin kalliosta osa murtui ja vajosi mereen jälkijäristyksessä.
Järistys aiheutti paljon tuhoa Christchurchissa, Uuden-Seelannin toiseksi asutuimmassa kaupungissa. Järistyksessä kuoli 185 ihmistä. Pääministeri John Key sanoi 22. helmikuuta päivän ”voivan hyvinkin olla Uuden-Seelannin synkin päivä”. Uudessa-Seelannissa julistettiin kansallinen poikkeustila.
Yhdysvaltalaisen JPMorgan Chase & Co -investointipankin sijoitusanalyytikot arvioivat, että maanjäristyksestä koituneet tuhot voivat maksaa vakuutusyhtiöille jopa 16 miljardia Uuden-Seelannin dollaria.
Uudessa-Seelannissa mitataan vuodessa yli 14 000 maanjäristystä, mutta vain murto-osa ylittää voimakkuudeltaan 5 Richterin asteikolla. Tuhoisin järistys oli vuonna 1931, jolloin magnitudin 7,4 maanjäristys tappoi 256 ihmistä.
Aiheesta muualla

Wikimedia Commonsissa on kuvia tai muita tiedostoja aiheesta .
Keski-Kongo

Maakunnan sijainti
Keski-Kongo (aiemmin Bas-Zaire, sitten Bas-Congo) on Kongon demokraattisen tasavallan läntisin maakunta. Se on myös maakunnista ainoa, joka sijaitsee merenrannalla. Sen naapurimaakuntia ovat Kinshasa ja Kwango. Maakunnan nimi tulee siitä, että se sijaitsee suunnilleen entisen Kongon kuningaskunnan keskellä.
Keski-Kongon pääkaupunki on Matadi. Toinen kaupunki, jolla on myös virallisesti kaupungin asema, on Boma. Muita kaupunkimaisia paikkakuntia ovat Banana, Kasangulu, Kimpese, Kisantu, Lukula, Muanda, Mbanza-Ngungu ja Tshela.
Maakunnan pinta-ala on 53 920 neliökilometriä. Vuonna 2015 arvioitu väkiluku oli noin viisi ja puoli miljoonaa.
Aiheesta muualla

Kuvia tai muita tiedostoja aiheesta Keski-Kongo Wikimedia Commonsissa
Kazushi Kimura

| Henkilötiedot |
| --- | --- | --- |
Koko nimi: Kazushi Kimura
Syntymäaika: 19. heinäkuuta 1958 (ikä 66)
Syntymäpaikka: Hiroshima, Japani
Kansalaisuus:  Japani
Pelipaikka: Keskikenttäpelaaja
Pituus: 168 cm
Seurat
| Vuodet | Seura | O (M) |
| 1981–1994 | Yokohama Marinos | 233 (51) |
Maajoukkue
| 1979–1986 | Japani | 54 (26) |
 Seurajoukkueuran tilastot kattavat vain kansalliset sarjat.
Kazushi Kimura (jap. 木村 和司, Kimura Kazushi; s. 19. heinäkuuta 1958 Hiroshima) on japanilainen entinen jalkapalloilija.
Jalkapallomaajoukkue

Kimura debytoi Japanin maajoukkueessa toukokuussa 1979. Hän on pelannut 54 maaottelua ja tehnyt niissä 26 maalia.
Aiheesta muualla

National Football Teams
Kazuya Yamamura

| Henkilötiedot |
| --- | --- | --- |
Koko nimi: Kazuya Yamamura
Syntymäaika: 2. joulukuuta 1989 (ikä 34)
Syntymäpaikka: Nagasaki, Japani
Kansalaisuus:  Japani
Pelipaikka: Keskikenttäpelaaja
Pituus: 186 cm
Seura
Seura: Kawasaki Frontale
Pelinumero: 34
Seurat
| Vuodet | Seura | O (M) |
| 2012–2015 2016–2018 2019– | Kashima Antlers Cerezo Osaka Kawasaki Frontale | 63 (4) 85 (16)  |
Maajoukkue
| 201–201 | Japani | 1 (0) |
 Seurajoukkueuran tilastot kattavat vain kansalliset sarjat.
Kazuya Yamamura (jap. 山村 和也; s. 2. joulukuuta 1989 Nagasaki) on japanilainen jalkapalloilija.
Jalkapallomaajoukkue

Yamamura debytoi Japanin A-maajoukkueessa tammikuussa 2010. Hän kuului Japanin U-23 joukkueeseen kesäolympialaisissa 2012.
Aiheesta muualla

National Football Teams
Soccerway
Japanin joukkue – Jalkapallo kesäolympialaisissa 2012
1 Gonda |
2 Tokunaga |
3 Ogihara |
4 H. Sakai |
5 Yoshida |
6 Muramatsu |
7 Ōtsu |
8 Yamamura |
9 Sugimoto |
10 Higashi |
11 Nagai |
12 G. Sakai |
13 Suzuki |
14 Usami |
15 Saitō |
16 Yamaguchi |
17 Kiyotake |
18 Andō |
Valmentaja Sekizuka
Karhulan Katajaiset

Karhulan Katajaiset on kotkalainen urheiluseura. Seuralla on yli 15-vuotiaiden urheilijoiden toiminnasta vastaava yleisurheilujaosto ja alle 15-vuotiaiden urheilijoiden yleisurheilu- ja liikuntatoiminnasta vastaava nuorisourheilujaosto. Näiden lisäksi seuralla on kuntoliikuntatoiminnasta vastaava kuntoliikuntajaosto ja muun muassa kilpailujen ja seuratapahtumien järjestämisestä vastaava seuratoimintajaosto. Kuntoliikunta- ja seuratoimintajaosto vastaavat yhdessä Kymenlaakson Kympin järjestämisestä.
Seuraa ovat edustaneet muun muassa pikajuoksijat Janne Haapasalo, Pauli Haapasalo ja Stefan Koivikko, kestävyysjuoksijat Viljo Heino ja Helge Perälä, pika-aitajuoksijat Saila Purho ja Olli Talsi sekä keskimatkojen juoksijat Oona Kettunen ja Minttu Hukka.
Kazushi Sakuraba

| Kazushi Sakuraba |
| --- | --- |

Henkilötiedot
Syntynyt: 14. heinäkuuta 1969 (ikä 55) Katagami, Akita
Kansalaisuus:   Japani
Vapaaottelija
Lempinimi:  The Gracie Hunter The IQ Wrestler Water
Pituus:  183 cm
Paino:  83 kg
Taistelutyyli:  koukkupaini
Tilastot
Ottelut:  43
Voitot:  26
– tyrmäyksellä:  3
– luovutuksella:  18
Tappiot:  15
Aiheesta muualla
www.saku39.com
Kazushi Sakuraba (jap. 桜庭和志, Sakuraba Kazushi; s. 14. heinäkuuta 1969 Japani) on japanilainen vapaaottelija. Hän on otellut muiden muassa Ultimate Fighting Championship, PRIDE Fighting Championships ja HERO'S-organisaatioissa. Nykyään hän kilpailee DREAM-organisaatiossa. Hän voitti Royce Gracien vuonna 2000 ottelussa, joka on vapaaottelun historian pisin ottelu (90 min).[lähde? ]
Karelski okatyš

OAO Karelski okatyš on nykyään Severstal-konserniin kuuluva pellettejä tuottava rautamalmirikastamo. Se työllistää 70 % Kostamuksen kaupungin työvoimasta ja tuottaa 30 % Venäjän rautapelleteistä. Rikastamo sai alkunsa 1974 Suomen toivomuksesta. Sen perustamista vastusti toimialasta vastaava ministeri, koska ministeriöllä oli runsaasti kannattavampiakin hankekohteita. Kostamuksen projektin ensisijaisena tarkoituksena oli työllistää kainuulaisia. Suomalaiset rakensivat rikastamoa varten runsaasti myös asuntoja.
Historia

1974 Neuvostoliitto hyväksyi päätöksen rakentaa rikastamon Kostamukseen.
26. elokuuta 1978 aloitettiin rikastamon työt.
19. syyskuuta 1978 Neuvostoliiton ministerineuvoston puheenjohtaja Aleksei Kosygin ja Urho Kekkonen muurasivat rikastamon ensimmäisen osan peruskiven.
27. toukokuuta 1982 tuotettiin ensimmäinen erä malmirikastetta.
2. heinäkuuta 1982 lähetettiin ensimmäinen koe-erä, 2 800 000 tonnia, rikastetta Novolipetškin metallurgiselle tehtaalle.
3. syyskuuta 1983 alkoivat toimitukset Suomeen.
15. maaliskuuta 1993 alkoi tuotantoyhtiön yksityistäminen ja siitä tuli OAO Karelski okatyš, mikä tarkoittaa avointa osakeyhtiötä Karjalan pellettiä.
Aiheesta muualla

OAO Karelski okatyš  (Arkistoitu – Internet Archive) (venäjäksi)
Turun Sanomat:  (Arkistoitu – Internet Archive) Neuvostojohdon lahja Kekkoselle, Hannu Miettunen, 9. elokuuta 1997
Tie Kostamuksen kaivoskombinaatille
Kate Walsh (laulaja)

Kate Walsh
Kate Walsh (s. 20. helmikuuta 1983 Burnham-on-Crouch) on englantilainen laulaja. Hän on kotoisin Burnham-on-Crouchista Essexistä, Englannista.
Walshin julkaisi ensimmäisen albuminsa Clocktower Park vuonna 2003 pienelle indie-levy-yhtiölle nimeltä Kitchenware Records. Vuonna 2007 Walsh julkaisi toisen albuminsa Tim's House omakustanteena, oman levy-yhtiönsä Blueperry Pien kautta. Walsh äänitti levyn ystävänsä kotona ja nimesi levyn hänen kunniakseen.
Aluksi levy oli saatavilla Walshin MySpace-sivulta mutta myöhemmin hän laittoi sen myyntiin iTunes-verkkokauppaan ja levy kohosi nopeasti Ison-Britannian iTunesin myydyimpien levyjen joukkoon ollen jopa listan kärjessä.
Diskografia > Clocktower Park

It's Never Over
Animals On Fire
June Bug
Star
Impressionable
Miss World
Sullen
Quicksand
Same Old
Holes In My Jacket
Diskografia > Tim's House

Your Song
Talk Of The Town
Is This It?
Don’t Break My Heart
Betty
Bury My Head
French Song
Tonight
Goldfish
Fireworks